cyanic-selkie/wikianc huggingface dataset:
מונטריי (כדורגל)
השנים האחרונות (2014 - )
לקראת טורניר אפרטורה 2015 עזבה הקבוצה את הטכנולוחיקו, אצטדיונה הוותיק, ועברה לאצטדיון חדש, אצטדיון BBVA בנקומר. את האצטדיון חנכה הקבוצה במהדורה מיוחדת של גביע אאוזביו מול בנפיקה ליסבון מפורטוגל, וגברה עליה 3-0. ססאר מונטס, שחקן הבית של המועדון, התכבד בכיבוש השער הראשון באצטדיון החדש. מונטריי התחזקה במהלך הקיץ ולסגל הצטרפו, בין היתר, וולטר גרגאנו מנאפולי, רוחליו פונס מורי שהגיע מבנפיקה וכן חוסה מריה בסנטה, ששב למועדון לאחר שעזב לפיורנטינה לאחר מונדיאל 2014. כמו כן, הוותיקים לואיס פרס ואלדו דה ניגריס שבו לאחר קדנציות בגוודלחרה כדי לסיים את הקריירה בקבוצה. החלק ההתקפי שכלל את אדווין קרדונה, דורלאן פאבון ופונס מורי נחשב לאחד מהטובים בליגה (עם 32 שערי זכות בעונה הסדירה, המאזן השלישי בטיבו בליגה), וזכה למחמאות רבות על אף שמונטריי החמיצה את הפלייאוף וסיימה במקום התשיעי בלבד.
בולגריה באירוויזיון 2021
לפני האירוויזיון
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020, עם השיר "Tears Getting Sober". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. ב-29 בינואר 2021, השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, A Little Dramatic. ב-10 במרץ 2021 הוכרז השיר הנבחר, "Growing Up Is Getting Old".
ישיבת תפארת ישראל
היסטוריה
הישיבה הוקמה בשנת ה'תרפ"ה-1925 בחיפה ולמדו בה תלמידים בודדים. בתקופה זו מלבד ישיבות היישוב הישן לא נוסדו ישיבות מחוץ לארבעת ערי הקודש. ומחוץ לירושלים הייתה רק ישיבה אחת שנוסדה בליטא ועלתה לארץ - ישיבת כנסת ישראל בחברון. הרב רובמן שכיהן כבר כראש ישיבה באירופה, שאף לייסד ישיבה בסגנון הליטאי ביישוב החדש, ועם הגיעו לחיפה החל בביצוע תוכניותיו. בספטמבר 1927 הוכנסו לישיבה שני ספרי תורה בחגיגה גדולה.
צוות הישיבה
כר"מים כיהנו בישיבה: הרב צבי יהודה מלצר; הרב אליהו שלמה ליס (נפטר ניסן תשכ"ג), גיסו של הרב רובמן שכיהן לצדו כראש ישיבה; הרב מאיר אריה סגל (נפטר תשמ"ג), מחבר "אמרי שפר" שכיהן קודם לכן באירופה כראש ישיבת נובהרדוק באוסטרוב מזובייצקה; הרב יצחק דוד אתרוג, הרב תנחום דונין. כבוחנים בישיבה שמשו הרב אתרוג והרב ברוך מרקוס.
חגית ביליה
קריירה - טלוויזיה
בשנים 1994–2011 עבדה ב-ICP, חברת התוכניות של הטלוויזיה בכבלים, ואחר כך בנגה תקשורת, מפיקת ערוץ הילדים, ערוץ 8, ערוץ לוגי, במגוון תפקידים:
תוכניות וסדרות טלוויזיה
2021 - "זאת שלי", קומדיה לילדים. יוצרת (עם ליאור כפיר רפאל), עורכת תסריט. ערוץ טין ניק.
תוכניות וסדרות טלוויזיה - נגה תקשורת
2004 - "הצילצול הוא בשבילי", אחראית מטעם נגה תקשורת.
2008 - "דאוס", דרמה לילדים. צוות פיתוח, אחראית מטעם נגה תקשורת. ערוץ הילדים
קמפיינים ערכיים - PSA
מנהלת קריאטיבית לקמפיינים:
מתכנן ערים ואזורים
בישראל פועלים: איגוד המתכננים בישראל והשלוחה הישראלית של האיגוד הבינלאומי למדעי האזור. שני מוסדות אקדמאיים המלמדים את מקצוע תכנון הערים והאזורים הם הטכניון בחיפה והאוניברסיטה העברית בירושלים.
ג'יימס האנט
המשך קריירת המרוצים
עונת 1977 לא החלה היטב עבור האנט. מכונית המקלארן סבלה מבעיית אמינות בתחילת העונה והוא נאלץ לפרוש כבר במרוץ הראשון. שבע פרישות נוספות במהלך העונה, ביטלו על אפשרות לשמור על תואר אלוף העולם, אך במחצית השנייה של העונה הוא זכה לשלושה ניצחונות, בבריטניה, בארצות הברית ובמרוץ האחרון בעונה, ביפן. הוא סיים את העונה במקום החמישי.
בעונת 1978 הוא סבל מנחיתות משמעותית של מכונית המקלארן בהשוואה ללוטוס. לוטוס יישמו במכוניותיהם כנפיים אווירודינמיות שהגבירו את ההצמדה לקרקע באופן יעיל יותר שהקנה יתרון אחיזה לצמיגים בסיבובים. חוסר התחרותיות ובנוסף פרישות מרובות ממרוצים, הובילו את האנט לסיים את העונה במקום ה-13 בלבד כשהוא מצליח להגיע לפודיום רק בצרפת.
אלבר לונד
אלבר לונד (בצרפתית: Albert Londe; 26 בנובמבר 1858 – 1917) היה צלם רפואה חשוב וחוקר רפואה צרפתי. הוא עסק גם בצילום כרונופוטוגרפי, שהשפיע על המחקר הרפואי והפיזיולוגי ובצילום רנטגן.
המצור הרביעי על גיברלטר
תחילת המצור
למרות פקודותיו המפורשות של אלפונסו שלא לרדוף אחרי המורים הנסוגים לכיוון אלחסירס, חלק גדול מצבאו לא נשמע לפקודתו והמשיך לרדוף אחרי המורים לכיוון הנהר הבא, הפלמונס. הקסטיליאנים כמעט והמיטו אסון על כוחותיהם כיוון שתגבורת מורית רעננה הגיעה מאלחסירס, אך ניצלו בעזרת הצי של אלפונסו שחתר במעלה הנהר וחסם את המורים. כשהלילה ירד חזרו המורים לאלחסירס והקסטיליאנים הקימו מחנה ליד הגואדרנקה.
קיפאון המצור
בשלב זה נכנס המצור לקיפאון - מצד אחד המורים לא יכלו לסגת מגיברלטר וגם לא לתקוף את צבא קסטיליה המתחפר מצפון, וכמו כן לא היה ברשותם צי חזק מספיק בשביל לאגף את הקסטיליאנים מהים או לשבור את המצור הימי על גיברלטר ולהביא אספקה לחיל המצב הנצור; אך גם לקסטיליאנים לא היה הכוח הדרוש להכריע את חיל המצב בגיברלטר או להניס את כוחותיו של מוחמד הרביעי מסיירה קרבונרה. באותו הזמן הגיעו לאלפונסו ידיעות מהממלכה על מרד שביצעו נגדו שלושה אצילים קסטיליאניים, נונייז השלישי דה לארה (Núñez III de Lara), חואן אלפונסו דה ארו (Juan Alfonso de Haro) וחואן מנואל, נסיך וילאנה (Juan Manuel). לשני הצדדים היה אם כן המצב דחוק ושניהם חפצו בהפסקת אש.
כאשר הקסטיליאנים התכוננו לסגת לארצם, חזרו הכוחות של עבד אל-מליק לאלחסירס ומוחמד הרביעי התכונן לחזור לגרנדה. אך הוא מעולם לא שב לגרנדה, שכן בלילה שלאחר חתימת ההסכם הוא נרצח על ידי שניים מאציליו, שכעסו על כך שהסולטאן אכל עם נוצרים וחששו שמא הוא התנצר. ההתנקשות לא מנעה מהקסטיליאנים לסגת בבטחה מגיברלטר, אך גרמה לחידוש מעשי האיבה בין הצדדים כאשר הסולטאן החדש של גרנדה, יוסוף הראשון, ביקש לבסס את סמכותו.
ספיידרמן: האחר
היסטוריה פרסומית
החוברות זכו לאיורים קבועים במהלך הקרוסאובר:
מערכה שנייה
פארקר הולך לראות את ריד ריצ'רדס, שאומר לו שמצבו לא נגרם בשל גידול סרטני או וירוס בקטריאלי. הנרי פים מציין בפניו שהדבר נגרם בשל חשיפה רדיואקטיבית. בעקבות כך, פארקר הולך לראות את ברוס באנר, המומחה במוטציה רדיואקטיבית, שאומר לו שבקצב ההתפשטות הנוכחי של ההדבקה, לא ניתן יהיה לפתח נסיוב בזמן קצר כל כך. פארקר ממשיך לבקש חוות דעת, ובעצתו של באנר פונה למלך טצ'אלה, אשר חקר את גנום האדם במשך כחמישים שנה לפני המדענים המערביים. אולם, גם טצ'אלה אינו מוצא את המקור לבעיה. בחזרה בניו יורק, פארקר נתקל בריימונד בלוך מקבוצת האוכפים בחושבו שמדובר במורלון ונלחם בו. פארקר כמעט והורג אותו מתוך זעם אך דרדוויל עוצר אותו. בהמשך, פארקר מחפש את עצתו של דוקטור סטריינג', שאומר לו שאינו יכול להשתמש בקסם כדי לרפא את פארקר, ושעליו להתכונן למותו.
סימון ביילס
בעלת עיטור מדליית החירות הנשיאותית (2022)
אלופה אולימפית
באולימפיאדת ריו דה ז'ניירו (2016) זכתה ביילס בארבע מדליות זהב, מהן שלוש אישיות ובמדליית ארד אחת, והייתה בכך למתעמלת האמריקאית המצליחה ביותר בכל הזמנים.
אולימפיאדת טוקיו 2020
באולימפיאדת טוקיו 2020 הפסיקה ביילס את השתתפותה בתחרות הקבוצתית במהלך מקצה הגמר, וציינה שהיא "צריכה להתמקד בבריאות הנפשית שלי". בהמשך הודיעה שהיא מסירה את השתתפותה גם מהתחרות האישית. עם זאת, ביילס החליטה להשתתף בגמר הקורה, וזכתה במדליית ארד עם ניקוד של 14.000
מארק אולברייטון
אסטון וילה
ב-21 בדצמבר 2011, במשחק הביתי מול ארסנל, כבש את שער השוויון בדקה ה-54, שהיה גם השער ה-20,000 בתולדות הפרמייר ליג. שער זה זיכה אותו בפרס של 20 אלף פאונד, סכום אותו תרם לצדקה. המשחק הסתיים בניצחון ארסנל 1–2, לאחר שער של יוסי בניון בדקה ה-87.
דמי לובאטו: לרקוד עם השטן
הפצה
בדומה ל-Simply Complicated, הסרט התיעודי מציג ראיונות עם חברים ובני משפחה המדברים על מנת יתר של לובאטו בשנת 2018 וההשלכות הבריאותיות שחוותה מהאירוע. גם אלטון ג'ון וכריסטינה אגילרה מופיעים בסדרה.
מארק אולברייטון
חיים אישיים
לאוברייטון ולבת זוגו, קלואי פולפירד, נולדה בת ב-19 בפברואר 2012, בשם מתילדה באו. ב-2015 נהרגה אמהּ של בת זוגו, קלואי, בפיגוע בסוסה שהתרחש בתוניסיה.
ריי צ'אן
קריירה
צ'אן הוחתם על ידי סוני קלאסיקל רקורדס בשנת 2010. הוא הקליט את הסונטה לכינור של סזר פרנק, את הקונצ'רטו לכינור של צ'ייקובסקי, קונצ'רטו לכינור של מנדלסון ועוד.
STS-60
נתוני משימה
השיגור בוצע ב-3 בפברואר 1994 מכן שיגור 39A במרכז החלל קנדי.
הארמייה ה-32 (ברית המועצות)
היסטוריה
ב-10 במרץ 1942 הארמייה ה-32 הוקמה מחדש על בסיס יחידות של חזית קרליה. עד למאי 1944 הם עמדו בקווי ההגנה ובאוגוסט 1944 התקדמו מערבה עד לגבול עם פינלנד. לאחר סיום הלחימה באזור הם הועברו לעתודה ובאפריל 1945 הארמייה ה-32 פורקה.
אוטו דב קולקה
פעילות אקדמית
שימש במשך שנים חבר הנהלת מוסד "יד ושם" וחבר הנהלת מכון ליאו בק ירושלים. היה חבר מערכת כתב העת הדו-לשוני "יד ושם, קובץ מחקרים - Yad Vashem Studies".
האנטישמיות המודרנית
בכל עבודותיו המדעיות הקפיד קולקה בעקביות על הפרדה מוחלטת בין חקר העבר ההיסטורי לבין עברו הביוגרפי בתקופת מלחמת העולם השנייה. כפי שהגדיר זאת בעקבות השלמת אחרון הפרויקטים המחקריים הגדולים שלו עד כה ב-2010, וראה את עברו הביוגרפי כלא-רלוונטי למחקר היסטורי, ואת העירוב בין שני התחומים כבלתי-לגיטימי. רק לאחר שנות מחקר רבות, ב-2012 החליט למסור לפרסום ספר בעל אופי שונה, הכולל חקר תמונות הזיכרון משנות השלטון הנאצי והתבוננות רפלקטיבית מאוחרת על תקופה זו. הספר ראה אור בשנת 2013 באנגלית תחת הכותר: ''Landscapes of the Metropolis of Death. Reflections on Memory and Imagination'', והמהדורה העברית התפרסמה באותה שנה בשם נופים ממטרופולין המוות.
יחס האוכלוסייה בגרמניה הנאצית ליהודים ולמדיניות האנטי-יהודית של השלטון
על פי ממצאיו של קולקה, תחת מעטה הטוטליטריות המונוליטית של המדינה הנאצית, שרדו חלק מהמבנים החברתיים והדעות הפוליטיות מתקופת רפובליקת ויימאר, שקדמה לעליית הנאצים לשלטון. מגוון דעות ועמדות אלו, השתקפו גם ביחס וברמת ההזדהות עם מדיניות השלטון כלפי היהודים; שלמעשה היו צורות שונות של ביקורת לגביה, ומאידך התפרצויות של אלימות אנטי-יהודית ו"לחץ מלמטה" גרמו להחרפתה והאצתה של מדיניות "פתרון הבעיה היהודית בגרמניה". אך המגמה הדומיננטית שהסתמנה בבירור, הייתה הוצאתם ההולכת ומתרחבת ומקצינה של היהודים מכל תחומי החיים של "קהיליית העם הגרמנית" (בגרמנית: Volksgemeinschaft) ומגרמניה כולה.
מחקרים על יהדות אירופה המרכזית במאה העשרים
כמה ממחקריו האחרים מרחיבים את חקר תולדות היהודים תחת המשטר הנאצי מעבר לגרמניה. ביניהם הפרויקט המשותף של האוניברסיטה העברית ואוניברסיטת וינה, על אזרחי אוסטריה היהודים, שמצאו מקלט מרדיפות הנאצים בארץ ישראל, ועל חייהם בה. המאמר על יהדות צ’כוסלובקיה, מהקמתה של הרפובליקה הראשונה ב-1918 ועד לאחר ועידת מינכן וקיצה של הרפובליקה השנייה במרץ 1939. ומחקר משווה על תולדות היהודים בגרמניה וצ'כיה בין שתי מלחמות העולם ובתקופת השואה.
מחקרים אחרים
מבין מחקריו על תקופות היסטוריות אחרות תופס מקום מיוחד מאמרו המקורי והמקיף על פראג וארצות מרכז אירופה במאה ה-16, בשם "הרקע ההיסטורי של משנתו הלאומית והחינוכית של המהר"ל מפראג", שראה אור בכרך יובל החמישים של כתב העת ציון, בכותרתו האנגלית מקופלת התיזה של מחקרו: “The Historical Background of the National and Educational Teachings of Rabbi Juda Loeb Ben Bezalel of Prague: A Suggested New Approach to the Study of MaHaRaL”. נקודת המוצא במחקרו של קולקה הם רעיונותיו של המהר"ל שעוררו תמיהה של חוקרים רבים. גם הוא עומד על ייחודם של רעיונות אלה, כגון המובאות הבאות שמביא מחיבורו של המהר"ל נצח ישראל ביחס למהותן של האומות, אמונתן הדתית ומקומן בתוך הבריאה: "אין ראוי שתהיה אומה משעבדת באחרת להכביד עול עליה כי הש"י [השם יתברך] ברא כל אומה ואומה לעצמה. [...] כי האדם בוחר לו אלוהות אשר ידמה אשר הוא לחלקו. [...] כל אומה נחלקת לאלוהות כפי אשר במחשבתם אשר היה לחלק[ה]...". ובאשר לעם ישראל, גלותו מארצו וגאולתו על פי אותו סדר של הבריאה, הוא ממשיך לצטט מדברי המהר"ל בסגננו המיוחד: בתמצית הנלווית למאמרו הוא מסכם תחילה את מצב המחקר המתייחס לתמיהה זו.
רבי יוסי בן פטרוס
ביוגרפיה
תורתו של רבי יוסי בן פטרוס מובאת בעיקר במדרשי האגדה, שם מוזכר יחד עם בר קפרא וזבדי בן לוי.
New York Nights 2: Friends For Life
משחקיות
לקראת סוף המשחק, כאשר השחקן מכיר את המפיק המפורסם נפתחות בפניו "משימות צד" בהן הוא מסייע לדמויות שונות ברחבי העיר בתמורה למוניטין חיובי שהוא צובר על מנת להתקדם בסיפור. משימות אלו כוללות מציאת חפצים אבודים או ניהול שיחה עם דמויות שונות.
ליואיס דומנק אי מונטנר
השכלה וקריירת הוראה
בשנת 1875, ממש עם פתיחתה של מכללת ברצלונה לאדריכלים, הצטרף אליה ליואיס דומנק אי מונטנר כמרצה לטופוגרפיה ומינרולוגיה. יחד איתו עבד גם חברו, האדריכל ג'וזף וילאסקה. בשנת 1877 הוא היה לפרופסור ל"הכרת חומרים ויישום המדע הפיזי-כימי באדריכלות". בשנת 1899 הוא היה לפרופסור ל"קומפוזיציה אדריכלית" ומורה פרויקט.
עבודות אדריכליות
הבניינים בעיצובו של דומנש אי מונטנר משלבים יחדיו רציונליות מבנית וקישוטים יוצאי דופן, בהשפעות של התרבות האדריכלית ההיספנו-ערבית ושל הקימורים האופייניים לסגנון המודרניסטה. יצירותיו נחשבו אוונגרדיות בזמנן, עם השימוש בפלדה מבנית ובלבנים חשופות, והשילוב ההרמוני בין מוזאיקה, ויטראז' וקרמיקה.
תקופת הטרום-מודרניסטה
הפרויקט שביצע עבור חברת ההוצאה לאור מונטנר אי סימון (1879–1885) היה הפרויקט הראשון של דומנש לאחר פרסום המניפסט שלו, והוא כלל אלמנטים עיצובים של אדריכלות מודחאר (מסורת איברית-מוסלמית), תוך שהוא שומר על ההשפעות והסימבוליזם הגרמניים והאוסטריים שאפיינו את עבודותיו של דומנש לפני כן. דומנש הלך מעבר למסורות האדריכליות שהיו נהוגות באותו זמן והציע שפה חדשה ועניינית וגישה אדריכלית שמשלבת בתוכה יחדיו את כלל האמנויות. דומנש נשכר לעבודה זו על ידי דודו, רמון מונטנר אי וילה; מונטנר אי וילה שכר לאחר מכן את דומנש כדי לבנות גם את ביתו בברצלונה, פלאו רמון מונטנר, וכדי לשפץ את הקסטל דה סנטה פלורנטינה, ביתו בקאנה דה מאר.
פמיקאן
היסטוריה
הסוחרים הנוסעים שעסקו בסחר הפרוות הקנדי לא יכלו להתפנות לעבודת אדמה או ללקט במהלך העונה הקצרה שבה האגמים והנהרות חופשיים מקרח. אם המרחק שהיה עליהם לעבור היה גדול מדי להצטיידות מחדש לאורך הדרך, היה עליהם לשאת עמם את מזונם. לקאנו צפוני, ובו שישה אנשים ו-25 חבילות סטנדרטיות של 40 ק"ג נדרשו כארבע חבילות מזון לכל 800 ק"מ. חותרי-קאנו שבסיסם במונטריאול יכלו להצטייד מן הים או במזון מגידול מקומי. מזונם העיקרי היה אפונה או שעועית יבשה, צנימי ימאים ובשר חזיר מומלח. בימות הגדולות, אפשר היה להשיג קמח תירס ואורז בר מקומיים. כשהמסחר הגיע לאזור ויניפג, התפתח סחר הפמיקאן.
וילהלמינה בארנס-גרהם
קריירה מאוחרת
בארנס-גרהם נסעה בקביעות במהלך עשרים השנים הבאות לשווייץ, איטליה, פריז וספרד. למעט תקופת הוראה קצרה בבית הספר לאמנות לידס (1956–1957), שם התיידדה עם האמנים טרי פרוסט וסטאס פארסקוס, ושלוש שנים בלונדון (1960–1963), היא חיה ועבדה בסנט אייבס. משנת 1960, קיבלה בירושה בית מחוץ לסנט אנדרוז מדודה מרי נייש היא חילקה את זמנה בין הקיץ בקורנוול לחורף בסקוטלנד.
ליאם מילר
קריירת מועדונים
ב-5 בינואר 2021 הושאל מילר לצ'רלטון את'לטיק מהפוטבול ליג הראשונה למשך חצי עונה. הוא ערך במועדון 27 הופעות ליגה, בהן הבקיע שני שערים.
קריירה בינלאומית
ב-24 במרץ 2018 ערך מילר את הופעת הבכורה שלו בנבחרת קנדה, בניצחון 1-0 על נבחרת ניו זילנד במשחק ידידות.
ז'וזף קבילה
קריירה פוליטית (2001–2016)
ב-19 בינואר 2015, כאשר ממשלת קבילה ניסתה לשנות את חוק הבחירות כדי לאפשר את הארכת כהונתו של ג'וזף, אלפי אנשים יצאו לרחובות הערים הגדולות של הרפובליקה הדמוקרטית של קונגו כדי למחות. מחאות אלו דוכאו באלימות קשה על ידי כוחות הביטחון של הממשלה, במסגרתה נהרגו לפחות 38 מפגינים בקינשאסה ו-5 בגומא. בנוסף, במהלך העימות נעצרו, הוכו ועונו פוליטיקאים ופעילים שנתפסו על ידי הממשלה כמכשול להמשך כהונתו של הנשיא. בפברואר אותה השנה שני בכירי האופוזיציה של הרפובליקה הדמוקרטית של קונגו קראו לנשיא ז'וזף קבילה לפרוש בסוף כהונתו בשנה הבאה, באומרם כי החוקה מונעת ממנו להגיע לכהונה שלישית.
הלמה של קרונקר
הוכחה
עבור כל N מספיק גדול, נפרק את הסכום שקיבלנו לשני סכומים:
בג"ץ יהודה מאיר
החלטת בג"ץ
השופטים קבעו כי יהודה מאיר נתן פקודה בלתי חוקית בעליל. השופטים קבעו כי במקרים קיצוניים בסמכות בג"ץ להורות ליועמ"ש כיצד לפעול. לגבי העובדה שיהודה מאיר כבר עמד לדין משמעותי ציינו השופטים כי גם בעלי מקצוע כרופאים או עורכי דין המורשעים בבית דין משמעתי עלולים לעמוד בנוסף גם למשפט פלילי בגין אותו מעשה. באותו אופן הרשעת יהודה מאיר בדין משמעתי איננה מונעת את העמדתו לדין פלילי בגין אותם אירועים. השופטים דחו את כל נימוקי הפצ"ר.
שלושת חברי המותב, השופטים משה בייסקי, דב לוין ויעקב קדמי, הורו לפצ"ר, פה אחד, להעמיד את יהודה מאיר לדין פלילי. השופטים קבעו שהחלטת הפצ"ר שלא להעמיד את יהודה מאיר לדין פלילי לוקה בחוסר סבירות קיצוני.
דרק דריימון
דרק דריימון (באנגלית: Derek Drymon; נולד ב-19 בנובמבר 1968) הוא סופר אמריקאי ואמן סטוריבורד. דריימון עובד בהפקות סדרות אנימציה מצוירות רבות, בהן החיים המודרניים של רוקו, בובספוג מכנסמרובע והרפתקאות הזמן.
בג"ץ יהודה מאיר
הירי בנעלין
בשנת 2013, בעקבות עתירת האגודה לזכויות האזרח וגורמים נוספים, הורה בג"ץ לפצ"ר להחמיר את סעיף האישום נגד סא"ל בורברג בפרשת הירי בנעלין. בג"ץ קבע כי העמדתו לדין רק באשמת התנהגות שאינה הולמת איננה תואמת את חומרת האירועים שבגינם הועמד סא"ל בורברג לדין. בג"ץ הבהיר כי בהתאמת הנורמה העונשית לתשתית העובדתית אין לייחס משקל מכריע לנסיבותיו האישיות של הנאשם ולשיקולים אחרים העשויים להיות רלוונטיים לשלב גזירת הדין. משקלו של האינטרס הציבורי בשירוש תופעות קשות החותרות תחת אשיות החברה, מחייב לשמור על מתאם מהותי בין חומרת המעשים לבין סעיפי העבירות בכתב האישום.
דרק דריימון
הפקה נוכחית
בשנת 2021 ביים את סרט האנימציה "מפלצת של מלון: הפוך על הפוך", החלק הרביעי בסדרת מפלצת של מלון.
לוקה סטויקוביץ'
קריירת מועדונים
סטויקוביץ' גדל במחלקת הנוער של לוקומוטיבה זאגרב. בשנת 2021 החל לשחק בקבוצה הבוגרת של המועדון במסגרת ליגת העל הקרואטית.
קריירה בינלאומית
סטויקוביץ' היה חלק מסגל נבחרת קרואטיה עד גיל 21 בטורניר אליפות אירופה עד גיל 21 בשנת 2023, וערך שתי הופעות בטורניר.
בית הספר לסיעוד ע"ש הנרייטה סאלד של הדסה והאוניברסיטה העברית
היישוב היהודי לאחר מלחמת העולם הראשונה
מלחמת העולם הראשונה הותירה את היישוב בארץ ישראל מנותק ממקורות תמיכתו בעולם, דבר שגרם להידרדרותו הכלכלית והבריאותית. המצוקה הרפואית הייתה קשה ביותר. רוב בתי החולים הוחרמו על ידי השלטון הצבאי העות'מאני ורבים מהרופאים גויסו לצבא. האוכלוסייה בארץ ישראל סבלה ממגפות, שגרמו למותם של אלפים. כמו כן רבים סבלו מרעב ומהיעדר טיפול רפואי מתאים למחלות שונות.
משכן בית הספר ומגורי התלמידות
במהלך שנותיו משכן בית הספר ומגורי התלמידות עברו מקומות רבים. משכן בית הספר בתחילה היה בבית חולים רוטשילד בירושלים. תלמידות המחזור הראשון של בית הספר שוכנו במלון "יוז" בצומת הרחובות המלך שלמה ויפו, מול חומת העיר העתיקה. בסתיו 1919 עברו האחיות לבניין שכור אשר שופץ עבורן בצדו השני של רחוב יפו, ב-Hotel de France, אשר שימש קודם לכן למגורי הגברים חברי המשלחת. לתלמידות הוקצו עתה 30 חדרים במלון יוז. הבחירה לשכן את התלמידות בבתי מלון הייתה בעלת משמעות רבה עבור אנשי המשלחת הרפואית. מערכת הספקת המים למלון והחדרים מרווחים, אפשרו שמירה על הניקיון והסניטציה, שהיו בעלי חשיבות רבה עבור אנשי המשלחת הרפואית.
בחורף 1921 עברו התלמידות ממלון יוז לבית ערבי בסביבת שער שכם, בשכונת מוסררה. המעבר ממלון לבית היה כנראה תוצאה של שינוי במעמד המשלחת, אשר התכוננה להפיכתה ממפעל זמני למוסד של קבע. מכיוון שהתלמידות חיו בצפיפות ועדין לא הצליחו למצוא משכן בסמוך לבית החולים רוטשילד, בית נוסף נשכר בשנת 1925 בשכונת מוסררה מול בית החולים האיטלקי. בית זה שימש למגורי התלמידות עד השנים 1929–1930. גם לאחר שכירת בית נוסף, התלמידות חיו בצפיפות בחדר קטן וללא חשמל, היה חשש לעליה בשכיחות התחלואה של התלמידות ולכן שכרו בית נוסף בסביבות בית החולים האיטלקי, התלמידות גרו בבית זה בתקופה שבין ספטמבר 1929 עד יוני 1931.
שלדג קפנסי
שלדג קפנסי (שם מדעי: pelargopsis capensis) הוא מין של עוף הנמנה עם משפחת השלדגיים החי בתת-היבשת ההודית ודרום-מזרח אסיה מהודו וסרי לנקה ועד אינדונזיה. הוא בעל מקור ארוך הדומה למקור חסידה ולכן מכונה גם שלדג ארוך-מקור או שלדג מקור-חסידה. הוא תואר בידי החוקר קארולוס ליניאוס בשנת 1766.
ההתפוצצויות בגוודלחרה
לאחר האסון
חקירת האירוע העלתה שתי סיבות להתרחשותו. ראשית, צינורות מים מברזל מצופה אבץ הונחו קרוב מדי לצינור פלדה שבו הוזרם בנזין. הקרבה ביניהם חוללה תגובה כימית, שהביאה לאיכול של צינור הבנזין ולדליפה של דלק ממנו אל תוך הקרקע וממנה לצינור הביוב הראשי באזור. שנית, התכנון ההנדסי של צינורות הביוב באזור הכיל פגם, שגרם להצטברות אדי הבנזין בתוך המערכת.
בריק יצחק
ביוגרפיה
בוגר תואר ראשון ושני במנהל עסקים, בוגר קורס דירקטורים. נשוי ואב לשלושה. מתגורר במושב זכריה.
סינמטקים בישראל
היסטוריה
בשנות ה-60 התקיימו הקרנות סרטים ישנים במסגרות של מועדונים של חובבי קולנוע או באולמות קולנוע ישנים. חובב הקולנוע ישעיהו קולר ניהל אוסף של סרטים וניסה, ללא הצלחה, לקיים הקרנות מסחריות של סרטים ישנים. יוזמה מוקדמת להקרנת סרטים תוך שימוש במושג "סינמטק" התקיימה בשנת 1970 בתיאטרון חיפה בו הוקרנו סרטים קצרים בנושאי תיאטרון לפני הצגות של התיאטרון.
קיאיצ'י מיזאווה
ראשית חייו וקריירה פוליטית
מיזאווה נולד בעיר פוקויאמה שבמחוז הירושימה, ולמד משפטים באוניברסיטת טוקיו. הוא הצטרף למשרד האוצר ב-1942 ונכנס לבית היועצים של יפן ב-1953, שם נותר עד שעבר לבית הנבחרים ב-1967.
סקוט מייקל פוסטר
קריירה
בשנת 2013 היה לו תפקיד קבוע בסדרת ABC קצרת מועד נוספת, "שעת אפס" עם אנתוני אדוארדס וכרמן אג'וגו.
ג'מיל וילסון
קריירת תיכונים ומכללות
וילסון למד בבית הספר התיכון הורליק בראסין שבויסקונסין. בעונתו השלישית, העמיד וילסון ממוצעים של 18.3 נקודות ו-9.4 ריבאונדים למשחק. בעונה האחרונה שלו, סוכנות ההימורים Associated Press הימרה עליו שיבחר לחמישייה הראשונה של העונה וילסון ענה עם ממוצעים של 21.2 נקודות ו-10.2 ריבאונדים שהובילו אותו לזכייה בתואר שחקן העונה של המחוז. הוא הוביל את תיכונו למאזן 2–24 בתום העונה. וילסון דורג על ידי האתר Scout.com במקום ה-30 כשחקן הטוב ביותר בשנתונו.
קריירה מקצועית
ב-3 ביוני 2017, חתם וילסון על חוזה כפול בלוס אנג'לס קליפרס, ובכך הפך לשחקן הראשון אי פעם במועדון שחתם על חוזה כזה. לאורך העונה הזו חילק וילסון את זמנו בין הקבוצה הראשית לבין הקבוצה שלהם מליגת המילואים, אגווה קליינטה קליפרס. ב-3 בדצמבר 2017, פתח וילסון בפעם הראשונה בליגת ה-NBA, במהלך משחקה של הקליפרס נגד מינסוטה טימברוולבס, בו קלע 9 נקודות ב-29 דקות. ב-26 בדצמבר 2017, רשם וילסון שיא עונתי של 17 נקודות עם 5 מ-7 לשלוש ב-19 דקות. בדצמבר, בעקבות פציעתו של בלייק גריפין, הוא החל לקבל עלייה בדקות. למרות היכולת הטובה שהציג בקבוצה, ב-5 בינואר 2018 שוחרר וילסון מהקבוצה. ב-10 בינואר, לוס אנג'לס לייקרס ניסו להחתים אותו בחוזה ל-10 ימים, אך ההצעה נדחתה לאחר שדווח באתרי החדשות שאישה התלוננה שקיבלה מחלות מין לאחר שיצאה עם וילסון.
דוד יצחק שפירא
ביוגרפיה
עם פטירת אביו בחודש אייר תשס"ו מונה תחתיו לראשות הישיבה וכחבר בנשיאות מפעל הש"ס העולמי.
כורדיסטן הסורית
הכרה
מנגד מדינות ערב שתומכות באופוזיציה הסורית מסתייגות מהאוטונומיה הכורדית עקב חשש מבדלנות וקשריה העקיפים עם המשטר של נשיא סוריה, בשאר אל-אסד. במארס 2016, עם התגברות הקרבות בסוריה, הכריזה רוז'אבה על ייסוד פדרציה עצמאית והתנתקות מממשל סוריה, אך עדיין לא ברור מה יעלה בגורל הכרזה זו.
התפתחויות אחרונות
באוקטובר 2019 הודיע נשיא ארצות הברית לשעבר, דונלד טראמפ, על הוצאת הכוחות האמריקניים מצפון סוריה. במקביל פתחה טורקיה במתקפה על עמדות כורדיות, ומאות אלפי פליטים כורדים החלו להימלט מהאזור. במצוקתם ביקשו הכורדים את עזרת ממשלת סוריה, ובתיווך רוסי הושג הסכם לפיו חיילי אסד יוצבו בנקודות מפתח לאורך הגבול הטורקי.
מבצע שומרי יער
מהלך המבצע
עשרה מחבלים נהרגו והכוח שב בשלום. לאחר המבצע אמר האלוף פלד ללוחמים שמכל הפעולות שבוצעו בתקופה שבה שימש כאלוף פיקוד הצפון, הפשיטה הזו תהווה ציון-דרך ליכולת ולרמת הביצוע של צה"ל.
פיטר דוהרטי
מחקר וקריירה
ספרו החצי-אוטוביוגרפי, "המדריך למתחילים לזכייה בפרס נובל", ראה אור בשנת 2005.
טורטול לומנזה
קריירה
בספטמבר 2015 הצטרף לוואסלנד-בוורן, ושיחק במדיה שבעה משחקים בכל המסגרות. ביולי 2016 עזב את הקבוצה.
מרי פופינס חוזרת
עלילת הסרט
בלילה, המשפחה אורזת את חפציה ומתכוננת להתפנות מביתה ולהיפרד לשלום משכניה, עד שג'ורג'י מוציא את העפיפון, ומייקל מגלה שמופיע עליו ציור של אשתו וילדיו שהוא צייר. כשהוא מתבונן מקרוב, הוא מגלה שהציור נעשה על המסמך שהוא חיפש. בעוד מייקל וג'יין ממהרים אל הבנק, מרי, בעזרתם של ג'ק ושאר מדליקי המנורות, מעופפת אל שעון מגדל הביג-בן בדיוק לפני שהמחוג מורה על חצות, ומצליחה להזיז אותו חמש דקות אחורה. במשרדו של וילקינס, המשפחה מנסה לחבר את חלקי המסמך, הם מגלים שחסר להם החלק החשוב שכולל את החתימות. בדיוק אז, דודו של וילקינס, מר דוס הבן, חוזר ממסעותיו ומבקר את אחיינו על מעשיו המלוכלכים נגד אנשי לונדון. מר דוס הבן חוזר לנהל את הבנק ומפטר את וילקינס. מר דוס מספר למייקל שהוא הכיר את אביו, שעשה עבורם מספר השקעות טובות, כך שהמניות יספיקו כדי לשלם את ההלוואה ולכסות את החוב, ובתמורה יתאפשר למשפחה לשמור על ביתה.
אוסקר שליטר
ביוגרפיה
כדיפלומט הוא היה מעורב ב-1940 בפלישה הגרמנית לדנמרק.
ב-1964 מונה לשגריר גרמניה ביוון, בהיותו מכהן בתפקיד זה התחוללה מהפכה במדינה ויוון נהייתה למדינה דיקטטורית.
תענית צדיקים
זמני הצומות
בחלק מתאריכי הצומות נפלו מחלוקות בין המקורות השונים. בספר שני לוחות הברית כתב. במגן אברהם כתב שעדיף לנהוג כפי שמופיע במגילת תענית בתרא, מאחר שהוא המקור לכל הנוסחאות.
קוורציט
תיאור
במרבית המקרים צבעו של קוורציט טהור הוא אפור לבנבן או לבן, כדוגמת אבן הקוורציט הכסופה מאיטליה המשמשת לבנייה. גוונים צהובים או אדומים נגרמים מזיהומים ממינרלי ברזל. הקוורציט הנפוץ בגוון צהוב נוצר בשל המינרל לימוניט. זיהומים שמקורם במגנטיט ובפיריט נותנים לסלע גוון חום או אפור ולעיתים נדירות ירוק עמוק או אפור-כחול. זיהומים שמקורם במינרלים דיומורטיריט או קיאניט צובעים את הסלע בכחול.
קוורציט עמיד מאוד לבליה כימית ולעיתים קרובות יוצר רכסים ופסגות הרים עמידים. קוורציט מכיל קרוב ל-100% סיליקה ומשום כך יש על פניו שכבת קרקע דקה מאוד בלבד. מסיבה זו יש מעט מאוד צמחייה (אם בכלל) על רכסים של הרים מקוורציט.
משפט שלושת הטורים של קולמוגורוב
למת עזר
למה: תהי סדרה של משתנים מקריים בלתי-תלויים, בעלי תוחלת אפס ובעלי שונויות שנסמן, החסומה בהסתברות על ידי קבוע C > 0 כלשהו. אם הטור מתכנס (בהסתברות) אזי הטור  מתכנס.
נשים לב כי המאורע נקבע על ידי, ולכן הוא בלתי-תלוי ב-Z_j. אם כך נקבל,
דוגמה
באמצעות משפט זה ניתן למצוא התנהגות מפתיעה של הגרסה האקראית של הטור ההרמוני המתחלף, השונה מההתנהגות המוכרת של הטור ההרמוני המתחלף. ממבחן לייבניץ להתכנסות טורים אנו יודעים כי הטור מתכנס וכמותו גם הטור  מתכנס. עם זאת נראה כי אם הסימנים אינם מתחלפים באופן דטרמיניסטי אלא מוגרלים אקראית, אפילו אם הם מוגרלים בהסתברות שווה — מתגלה התנהגות שונה.
אם כך עבור הטור ההרמוני האקראי המתקבל מהסדרה תנאי זה מתקיים ולכן הוא מתכנס, בעוד שעבור הטור האקראי המתקבל מהסדרה  תנאי זה אינו מתקיים ולכן הוא מתבדר. באופן כללי יותר, הטור האקראי המתקבל מהסדרה מתכנס אם ורק אם.
סיריל ניואול, ברון ניואול הראשון
ראש מטה חיל האוויר
מיד לאחר סיום הקרב על בריטניה אולץ ניואול לפרוש מתפקידו כראש המטה והוחלף בסר צ'ארלס פורטל. בני התקופה ייחסו את הצעד הזה להשפעות של עבודת היתר שלו, שבלי ספק נלקחו בחשבון, אך גם היו להחלטה זו היבטים נוספים. ניואול איבד את הגיבוי הפוליטי שנהנה ממנו, במיוחד בעקבות הוויכוח שהיה לו עם הלורד ביוורברוק, השר הממונה על התעשיות האוויריות בנוגע לשליטה על ייצור המטוסים ותחזוקתם. העניינים הגיעו לשיאם עם הפצתו של מזכר אנונימי שתקף את ניואול, יחד עם קצינים בכירים אחרים, בתור "החולשה האמיתית של חיל האוויר המלכותי והגנת האומה". מי שכתב את המזכר הזה היה אדגר מק'לאורי, קצין שראה עצמו כמי שפסחו עליו בדרך לקידום ושהיה במעגל המקורבים ללורד ביוורברוק. ביוורברוק הפעיל לחץ על ראש ממשלת בריטניה, וינסטון צ'רצ'יל, להדיח את ניואול, ולצורך כך הוא השיג את תמיכתם של דמויות משפיעות מהעבר של חיל האוויר המלכותי כמו הלורד טרנצ'רד וג'ון סלמונד. טרנצ'רד יצא כנגד ניואול על כישלונו בשיגור מתקפת הפצצה אסטרטגית החלטית, בעוד שסלמונד ראה בהדחתו של ניואול כדרך פשוטה להעביר את דאודינג מתפקידו כמפקד פיקוד מטוסי הקרב, למרות שניואול עצמו שאף גם הוא להדיח את דאודינג מתפקידו.
גיא הצבועים
האתר נזכר בספר שמואל א' בתיאור פשיטות הפלשתים בחבל בנימין בעת שהותם בעיר מכמש:.
כל צרות העולם
כל צרות העולם (באנגלית: All the Troubles of the World) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אפריל 1958 של Super-Science Fiction, ותורגם לעברית בשנת 1972 בספר מחר כפול תשע תחת השם "כל הצרות שבעולם", ושוב בשנת 2010 בספר כתבי אייזק אסימוב כרך 2. זהו אחד מספורי מולטיוואק, בו, בדומה לסיפור נקודת מבט, מולטיוואק נראה כמתעייף מהעבודה המוטלת עליו.
עלילה
בינתיים, פקידי הממשלה מנסים להבין איך ג'וזף יכול לבצע את הפשע. כאשר למרות שג'וזף נמצא במעצר בית סיכויי ההצלחה של הפשע עולים, כפי שמראה מולטיוואק, וכן בדיקה נפשית גילתה שאין לו כל רצון לבצע את הפשע. בזמן שהממשלה מתחילה לחשוב כי מולטיוואק טעה, הפקידים המחזיקים את המשפחה נשאלים אם הם הרשו למישהו לצאת או לבוא. במהירות הממשלה מבינה כי יכול להיות שהפושע הוא אינו ג'וזף אלא בנו, בן, שמאחר שהוא עוד לא בין שמונה עשרה ועדיין נרשם תחת שם אביו, כך שמולטיוואק מתייחס אליהם כאל אדם אחד. בן נעצר רק כאשר הוא עומד לבצע את ההוראה הסופית: הורדת מנוף בקרה אשר יגרום לשריפת מעגלים ולהשבתת מולטיוואק למשך כמה חודשים.
עלי עות'מאן, אחד מהאחראים על מולטיוואק, מבין בסופו של דבר את ההשלכות של המקרה. מולטיוואק תכנן את כל המצב כולו מבעוד מועד, בחר בזהירות משפחה שבנם היה יכול לציית להוראות, והערים על הממשלה כך שתכפה את דרך הפעולה הזו על בן. עות'מאן מבין כי מולטיוואק מדוכא; במשך שנים כל צרות העולם הונחו על כתפיו של מולטיוואק, ניתוח וחיזוי מלחמות, רעב ופשע, ועכשיו מתכננים להוסיף את המחלות למוחו הגדוש. מולטיוואק הפך לכל כך מורכב שהוא פיתח לעצמו תבונה, וקיבל רצונות ותשוקות משלו, והוא עייף מטיפול בכל בעיות האנושות.
דוד פדידה
קריירה
בשנת 2005 הקים את להקת הילדים 'הקינדרלעך' יחד עם ישי לפידות ששימש כמנהלה האמנותי. בעקבות הסינגל 'רק ילדים' שהפך ללהיט, זכתה הלהקה בתואר 'תגלית השנה' במוזיקה היהודית במצעד הזמר החסידי של רדיו קול חי. באוגוסט 2013 רכש פדידה את חלקו של ישי לפידות בלהקת קינדרלעך והפך למנהלה היחידי.
בשנים 2012 ו-2013 הפיק את מחזות הזמר 'שירים ונפלאות בבית הכנסת' ו'שירים ונפלאות בבית הספר' בכיכובם של אוהד מושקוביץ, ישי לפידות, איציק דדיה, יונתן שינפלד, דניאל אהביאל ולהקת הקינדרלעך.
בשנת 2017 החתים את אמן הג׳ז הישראלי דניאל זמיר והקים את להקת ״VOCALS", המונה חמישה זמרים בוגרי להקת הרבנות הצבאית.
בשנת 2021 הפיק וביים את סדרת המופעים ׳קיץ חי׳, 14 מופעים ששודרו בתקופת הקורונה לכמאה אלף בתי אב בישראל באמצעות רדיו קול חי. כן הפיק את המופע ׳חבורת תרי״ג בן הזמנים 2׳ למגזר החרדי, בבימויו של קלוד דדיה. ב-2022 הפיק את ׳חבורת תרי״ג בן הזמנים 3׳.
מעדן סויה
התפתחות מעדני הסויה
משנות ה-90 של המאה ה-20 ועד היום חלה עלייה משמעותית בצריכת מעדני הסויה, עקב עלייה במודעות לרגישות ואלרגיה ללקטוז ועקב עלייה משמעותית בעשור האחרון במודעות לטבעונות.
אנחנו שרים לך
נושא השיר הוא בניין החברה היהודית בארץ ישראל ברוח ערכי הציונות ותנועת העבודה, כדי שתהא, במילותיו של המשורר: "מוֹלֶדֶת עָמָל וְשָׁלוֹם". ערכה של ארץ ישראל, וזכרה נשמר באומה במשך דורות רבים, וגם חיי היומיום העכשוויים בה מודגשים בשיר ומנוגדים אל החיים בגולה, במילים: "בָּרַחְנוּ מִנֶּכֶר בְּעֹנִי, בִּבְלִי מַה. / שָׁמַרְנוּ תִּפְאֶרֶת רַק לָךְ".
בשנת תרצ"ח-1938 כתב בנימין זרעוני גרסה למילות השיר בלחנו של זהבי, שתכניה היו גם כן ציונות ובניין היישוב היהודי בארץ ישראל.
נתנאל בורנשטיין
ביוגרפיה
בבעלות של בורנשטיין מעל ל-20 פטנטים בתחום מדעי המחשב. בשנת 1994 הוא פרסם ספר Programming As If People Mattered: Friendly Programs, Software Engineering, and Other Noble Delusions.
NGC 2366
תצפית
הגלקסיה נמצאת בקצה המזרחי של קבוצת הכוכבים ג'ירף, סמוך לגבול עם קבוצת הכוכבים הדובה הגדולה באזור ללא כוכבים בהירים ושייכת לתת-קבוצת NGC 2403 שככל הנראה מהווה חלק מקבוצת M81. NGC 2403 שנמצאת במרכז התת-קבוצה והיא גם הגלקסיה הבהירה ביותר שבה, נמצאת כ-3.7 מעלות מדרום-דרום-מזרח ל-NGC 2366. במרחק זוויתי של כ-4.5 ממזרח-צפון-מזרח לה נמצאת הולמברג II שגם היא שייכת לקבוצת M81.
ג'ייפי קופר
2016–הווה: Raised Under Grey Skies
ב-3 ביוני 2016, הוא התארח בסינגל "Perfect Strangers" של ג'ונאס בלו. השיר הגיע, בשיאו, למקום השני במצעד הסינגלים הבריטי. השיר קיבל תואר פלטינה כפולה בבריטניה, תואר פלטינה כפולה באוסטרליה, ותואר פלטינה בניו זילנד.
עונת 2015/2016 בליגה הבלקנית בכדורסל
המשחק הראשון במסגרת שלב הבתים התקיים ב-13 באוקטובר 2015 והגמר הכפול נערך ב-12 וב-20 באפריל 2016. בתחרות השתתפו 9 קבוצות, 3 מקוסובו, 3 ממונטנגרו, 2 מבולגריה ו-1 מצפון מקדוניה.
הפדרציה הבין-לאומית לספורט אלקטרוני
היסטוריה
משנת 2009 עורכת הפדרציה את אליפות העולם בספורט אלקטרוני בכותרי ספורט אלקטרוני נבחרים. בשנת 2009 ערכה הפדרציה את הIeSF Challange, בשנת 2010 נערכה אליפות IeSF Grand Final ומשנת 2011 מתקיימת האליפות תחת השם IeSF World Championship. בשונה מאליפויות בינלאומיות אחרות הנערכות באזורים שונים בעולם, בהן משתתפות קבוצות מקצועיות, האליפויות המאורגנות על ידי הפדרציה מיועדות להשתתפות נבחרות לאומיות. לפיכך, כל מדינה יכולה לשלוח רק קבוצה אחת (במסגרת טורניר לכותר קבוצתי, או שחקן יחיד במסגרת טורניר לכותר יחידים), אשר מורכבת משחקנים לאומיים בלבד (בניגוד לקבוצות מקצועיות אשר מורכבות משחקנים ממדינות שונות). אליפות העולם בספורט אלקטרוני של הפדרציה הבינלאומית היא הראשונה לקיים טורנירים עבור נבחרות. בנוסף, משנת 2012 הפדרציה העולמית מקיימת טורנירים נוספים במסגרת אליפות העולם, המיועדים לנשים בלבד.
מרי בלפור הרברט
ביוגרפיה
היא נפטרה בלונדון בשנת 1893 ונקברה ליד בעלה בבית הקברות קילג'י.
הבית הפך לאחר מכן למוזיאון, והאחוזה היא הפארק הלאומי קילרני.
יחזקאל קוטיק
פעילותו הציבורית
בשנת 1909 הגה רעיון חדש לפתרון מצוקת הדיור, על ידי הקמת קולוניה ביערות מילוסנה, אך ככל הנראה תוכניתו זו כמו רבות אחרות לא יצאה לפועל. בפעילותו הציבורית הייתה כפילות שגרמה לחיכוכים רבים עם שותפיו. מצד אחד הוא התרחק מפרסומת וכיבודים, ומצד שני הוא היה בעל אישיות דומיננטית, ונטיית כפייתית להתערב גם בפרטים הקטנים. על נטייתו למריבות שסופן פרישה מהחברות שייסד, אפשר למצוא אזכורים אחדים.
יחסיו עם שלום עליכם
עם פרסום ספרו, שלח קוטיק עותק גם לשלום עליכם, שהתפעל מאד: "מזמן לא נגרמה לי הנאה שכזאת מספר, כמו מה"זיכרונות" של יחזקאל קוטיק..... נראה לי שזה כפתור ופרח". קוטיק, המום מן התשבחות, תיאר את תוכניותיו הספרותיות העתידיות. "כעת אני עובד בפרך על החלק השני... פה תוצג תמונתו של יהודי גלותי אמיתי... וזה אני עצמי". החלק השלישי יוקדש לוורשה ולעסקני הציבור שבה. "כל החברות הנמצאות בוורשה, כמעט את כולן ייסדתי אני, בתוכן התפוררו חלקים מנשמתי". הוא מסיים "היום שבו אקבל ממך מכתב יהיה עבורי יום חג". דוד אסף כותב: ייתכן, וזו השערה הזקוקה לביסוס שזכרונות קוטיק גרמו לשלום עליכם לחזור בשנת 1913 לכתיבת זכרונותיו שהחל בה בשנת 1908. בזכרונותיו אלו, משתמש שלום עלכם בדמות שהוא קורא לה "כאַסקל קאָטיק". שלום עליכם חש שעליו לבקש את רשותו של קוטיק לשימוש שהוא עושה בשמו. ב-25 באפריל 1913 (י"ט בניסן תרע"ג), הוא כותב לו: "ואני מקווה שאין לך תרעומת עלי".
יעקב הלפרין (הנכד)
ביוגרפיה
בדצמבר 2021 הודיע על פרישתו מניהול הרשת, וכי בכוונתו למנות לה מנכ"ל חיצוני.
אביגדור שנפלד
בלונדון
בשנת ה'תרס"ט (1909), בגיל 29, היגר לאנגליה וכיהן ברבנות בלונדון כרב הראשון ב"נורת' לונדון בית מדרש", קהילה שייסדו משפחות חרדיות מהונגריה וגרמניה (בין המייסדים – מיכאל לוי, חתנו של רש"ר הירש), ואשר נקראה לימים תחת הנהגתו "קהילת עדת ישראל". הקים מפעלי חינוך לנוער ו"חברת בן זכאי" לצעירים. בתקופת מלחמת העולם הראשונה סייע בהשגת אוכל כשר לשבויי מלחמה וכן ליהודים ששירתו בצבא הבריטי, ביניהם מבני קהילתו.
אדי הוטר
קריירה כמאמן
עם פרישתו, שימש הוטר עוזר מאמן בקבוצת המילואים של רד בול זלצבורג, בה סיים את הקריירה ככדורגלן, ולאחר מכן מונה למאמן. ביולי 2009 מונה הוטר כמאמן ריינדורף אלטאך מליגת המשנה האוסטרית. בעונת הבכורה שלו במועדון הודחו הוטר וריינדורף אלטאך כבר בסיבוב הראשון של הגביע האוסטרי, אך סיימו את העונה במקום השלישי, מרחק שלוש נקודות מעליית ליגה. עונה לאחר מכן, סיימו הוטר ואלטאך במקום השני, ושוב החמיצו את העלייה, הפעם בנקודה אחת. בעונת 2011/12, השלישית של הוטר באלטאך, הקבוצה שוב הייתה בצמרת הליגה, אך הוטר לא סיים את העונה ונפרד ממנה באפריל 2012. ביולי 2012 מונה הוטר כמאמן גרודיג מליגת המשנה האוסטרית. בעונת הבכורה שלו במועדון, 2012/13, הודחו הוטר וגרודיג מהגביע האוסטרי כבר בסיבוב הראשון, אך סיימו במקום הראשון בליגה והעפילו אל הבונדסליגה האוסטרית. בעונת 2013/14 הביא הוטר את גרודיג להישג מפתיע, כשסיים עמה במקום השלישי בבונדסליגה האוסטרית, שהקנה לה מקום במפעל הליגה האירופית. הוטר עזב את גרודיג בקיץ 2014 בעקבות הצלחתו הגדולה, וחתם ברד בול זלצבורג. הוטר אימן ברד בול זלצבורג בקדנציה זו רק עונה אחת, אך זכה עם המועדון בדאבל מקומי. בקיץ 2015 התפטר הוטר מזלצבורג וחתם ביאנג בויז ברן מליגת העל השווייצרית. הוטר ביסס את יאנג בויז בצמרת הליגה השווייצרית וסיים עמה פעמיים במקום השני בשתי העונות הראשונות שלו בקבוצה. בעונה השלישית שלו ביאנג בויז, 2017/18, הוטר זכה עם יאנג בויז באליפות שווייץ, שהייתה האליפות הראשונה של המועדון מאז 1986.
אירית וייסמן מינקוביץ
ביוגרפיה
מאז שנת 1991 וייסמן מינקוביץ מקיימת מפגשי סופרת ושעת סיפור בליווי זמרת-מלחינה בגני ילדים, בתי ספר יסודיים, ספריות, מתנ"סים, בחינוך המיוחד ובמגזר הערבי. מופיעה במסגרת סל תרבות ארצי, פמי וקרן קרב. עובדת עם החינוך המיוחד, מדריכה הורים בנושא קירוב הילדים לספר ובהפעלת דמיון, עורכת השתלמויות לגננות, מנחה ערבי משוררים וסופרי ילדים, מובילה פרויקטים של כתיבה יצירתית לילדים ומספרת סיפורים למבוגרים.
פרסים
פרס לשירי הכרמל בחיפה.
הארי פרנקפורט
בולשיט
בשנת 2006 הוציא ספר המשך, On Truth (על האמת) החוקר את אובדן ההערכה של החברה לאמת.
מודוק (סדרת טלוויזיה, 2021)
השם מודוק מהווה ראשי תיבות שמשמעותן באנגלית: "אורגניזם מנטלי, נייד ומְמוּכָּן שמתוכנן רק לגרימת מוות".
מנגנוני מעבר דרך ממברנות ביולוגיות
דיפוזיה פשוטה
דיפוזיה פשוטה (Simple Diffusion) היא תנועה ספונטנית ואקראית של חלקיקים בודדים של גז או מומס (מולקולה או יון) בסביבתו (גזית, או נוזלית) כתוצאה מהאנרגיה הקינטית שלהם. ההתנגשות האקראית בין החלקיקים מביאה להחלפת אנרגיה ביניהם ולשינוי בכיוון תנועתם; כיוון התנועה נטוי בהתאם למפל הריכוזים של החומר: מערכת שתמיד שואפת להגדלת האנטרופיה שלה
דייוויד ניומן (גאוגרף)
דייוויד ניומן (באנגלית: David Newman; נולד ב-4 ביולי 1956) הוא אקדמאי ישראלי-בריטי, המכהן כפרופסור לגאופוליטיקה באוניברסיטת בן-גוריון בנגב, הוא יליד לונדון, אנגליה.
קורות חיים
בשנת 2013 הוא התקבל למסדר האימפריה הבריטית. העיטור ניתן בשל עבודתו בקידום הקשרים האקדמיים והמדעיים בין ישראל לבריטניה.
חקר ופרסם רבות בתחום הגאופוליטיקה וחקר הגבולות, ונחשב כאחד החוקרים המובילים בעולם בנושא גבולות, הן בישראל והן ברחבי העולם. למשך תקופה ארוכה, ניומן גם כתב מאמרי דעה במספר עיתונים בישראל ובעולם, ובראשם ה ג'רוסלם פוסט. הוא גם היה מעורב בדיוני TRACK II רבים בנושא הסכסוך הישראלי-פלשתינאי והמגעים לעשיית שלום.
ארטוראס פאולאוסקאס
פאולאוסקאס סיים את לימודיו באוניברסיטת וילנה עם תואר במשפטים בשנת 1976. לאחר מכן עבד כחוקר ותובע. הוא כיהן כסגן התובע הכללי של ליטא בשנים 1987 עד 1990, ולאחר מכן כהתובע הכללי של ליטא מ-1990 עד 1995. לאחר שכהונה זו הסתיימה חזר שוב לשמש כסגן התובע הכללי בין השנים 1995 עד 1997 ועסק בפרקטיקה משפטית פרטית מ-1997 עד 2000.
בשנת 2015, דיווחו כלי התקשורת כי פאולאוסקאס נכלל ברשימה השחורה הרוסית של אנשים בולטים מהאיחוד האירופי שאינם מורשים להיכנס למדינה.
איגנץ פרקש
ביוגרפיה
איגנץ פרקש נולד במשפחה יהודית כבנם של ברנאט פרקש ושל בטי לוקס. הוא החל את לימודיו התיכוניים בגימנסיה המלכותית הקתולית במישקולץ, ולאחר מכן סיים את לימודיו ואת בחינות הבגרות בגימנסיה המלכותית הראשית בארד (1894). הוא קיבל תואר דוקטור לרפואה ב-1899 בפקולטה לרפואה של אוניברסיטת בודפשט (שמה היום אוניברסיטת אטווש לוראנד).פרקש החל לעבוד כעוזר רופא ומתמחה במכון הפתולוגי מס' 1, משם עבר למרפאה הכירורגית מס' 1 עם פרופסור דיולה דולינגר. במהלך תקופה זו, קיבל הסמכה ככירורג. לאחר מכן עבד במחלקה הכירורגית של המרפאה בבודפשט תחת הרופא הראשי גזה אייש. במהלך מלחמת העולם הראשונה, ביצע שירות בשדה הקרב כרופא גדודי וקיבל מספר עיטורים. באפריל 1915, נבחר למנתח ראשי של "הבית הלאומי לילדים נכים" (Nyomorék Gyermekek Országos Otthona). לאחר שחרורו מונה לראש המחלקה האורולוגית של כמה בתי חולים הצבאיים. בישיבה שהתקיימה ב-17 בדצמבר 1925, בחרה בו הנהלת הקהילה היהודית של פשט לעמוד בראש המחלקה האורולוגית החדשה שהוקמה בבית החולים היהודי צדקה של פשט. בנוסף, הוא היה הרופא הראשי של המכון המרכזי לאורולוגיה של המוסד לביטוח לאומי ההונגרי.
מלכה פיוטרקובסקי
פעילותה ועמדותיה בתחום ההלכה
באוגוסט 2014 יצא לאור ספרה, "מהלכת בדרכה: אתגרי החיים במבט הלכתי ערכי" המאגד שאלות הלכתיות שהופנו לרבנית לאורך השנים, וכולל את מהליך החשיבה שהביא לתשובתה לשאלות. הספר זכה לביקורת שגררה תגובות נגד של פיוטרקובסקי ואחרים.
קולנוע גרמני
1918–1932 (רפובליקת ויימאר)
בשל המצב הכלכלי הרעוע ועל מנת להתמודד עם תקציבי הפקה צנועים יחסית, ניסו יצרני הסרטים להגיע לקהל גדול ככל האפשר, הן בשוק המקומי והן בשוק הבינלאומי, על ידי הפקת סרטים במגוון רב של סגנונות.
אולם למרות פרסומו, ז'אנר הקולנוע האקספרסיוניסטי לא היה הסגנון הדומיננטי של התקופה. מגוון של סגנונות אחרים כגון דרמות תקופתיות, מלודרמות וקומדיות רומנטיות ואף סרטים בעלי אופי חברתי ופוליטי, עלו עליו במספרם והיו פופולריים לעין ערוך.
1933–1945 (גרמניה הנאצית)
אחרי עליית המשטר הטוטליטרי יוצרי סרטים לא יכלו ליצור סרטים שרעיונם התנגד לאידאולוגיה הנאצית. למרות שבתקופה הנאצית יצאו מספר רב של סרטי תעמולה (כמו היהודי זיס והיהודי הנצחי) שהצליחו בקופות, רוב הסרטים שיצאו בשנים אלה היו למטרות בידור בלבד ללא קשר לתעמולה. יבוא סרטים זרים הוגבל באופן חוקי לאחר 1936 והתעשייה הגרמנית, שהולאמה ביעילות בשנת 1937, הייתה צריכה לפצות על הקולנוע הזר שחסר במדינה. בשנים האחרונות של המלחמה היה צורך בסרטי בידור קלים שייצרו הסחות דעת מההפצצות של בעלות הברית וההפסד הגרמני. בשנים 1943 ו-1944 הקולנוע הגרמני הרוויח מיליארדים.
1945–1989 גרמניה המזרחית
בתחילה, הקולנוע המזרח גרמני הרוויח רבות מכיוון שחלק רב מאולפני UFA נמצאו באזורי הכיבוש הסובייטים ולכן היה נוח יותר להפיק סרטים. הרשויות היו להוטות לשקם מחדש את תעשיית הקולנוע והוציאו צו לפתוח מחדש את בתי הקולנוע בברלין בסוף מאי 1945, שלושה שבועות בלבד אחרי הכניעה הגרמנית. חברת ההפקה הגרמנית Deutsche Film-Aktiengesellschaft (או בראשי תיבות DEFA) נוסדה ב-17 במאי 1946, והשתלטה על תעשיית הקולנוע באותו אזור, במה שהפך מאוחר יותר לגרמניה המזרחית.
1945–1960: שיקום
למרות כניסתה של הטלוויזיה במדינה בשנת 1952, מספר צופי הקולנוע המשיך לגדול במשך רוב שנות ה-50, והגיע לשיא של 817,500,000 ביקורים בשנת 1956. מטרת רוב הסרטים בתקופה זו הייתה אך ורק לבדר את הקהל והיו למעט סרטים יומרה אמנותית או מסר חברתי. את סרטי התקופה ניתן לכנות "סרטי מולדת", שבהם התרחשו סיפורים פשוטים של אהבה ומשפחה והוכרעו בסביבה כפרית, לעיתים קרובות בהרים של בוואריה, אוסטריה או שווייץ. ז'אנרי סרט אחרים אופייניים לתקופה זו היו עיבודים של אופרטות, מלודרמות בתי חולים, קומדיות ומחזות זמר. סרטים רבים היו רימייקים של ההפקות קודמות של UFA.
חוב
הבטחת חוב
מלווים עשויים לדרוש מהלווה בטוחה להבטחת פירעון החוב. הבטוחות הנפוצות הן ערבות, משכנתה ומשכון.
קולנוע גרמני
1990–הווה (גרמניה המאוחדת)
סרטים בולטים מתקופה זו: "חיים של אחרים" (אשר זכה בפרס אוסקר לסרט הזר הטוב ביותר), "הנפילה", "כנופיית באדר מיינהוף", "ראן לולה ראן", "להתראות לנין!" ועוד.
בין הבמאים הבולטים מהתקופה אפשר למנות את וולפגנג בקר, פאטי אקין ופלוריאן הנקל פון דונרסמארק.
Red Special
רפליקות
העתקים רשמיים העותק הרשמי הראשון של הרד ספיישל נעשה בידי בונה כלי המיתר הבריטי ג'ון בירץ' ושימש כגיבוי להופעות חיות עד שהוא "בטעות" הושמד על ידי מיי במהלך קונצרט באוגוסט 1982. הבירץ' שומש במקום הרד ספיישל בקליפים של We Will Rock You (עם זאת, היא לא שימשה להקלטת השיר), ושל Spread Your Wings. הגיטרה שונה מהמקור במבנה שהוא כולו מייפל ובגימור הטבעי למעט הגב שהוא בגימור זהב. אחריי השמדת הגיטרה, מיי שלח אותה למתקן כלי מיתר אמריקאי בשם ג'ון פייג' ששמר את השרידים למעלה מ-20 שנה לפני ששלח אותם אל מיי בחזרה. לאחר מכן, מיי הדביק שוב את הגיטרה על ידי אנדרו גייטון והיא עדיין הבעלים שלה, אולם היא כבר כמעט לא מתפקדת. העתקים רשמיים אחרים של הרד ספיישל יוצרו במספרים משתנים ובדגמים מרובים (כלומר דגם בעל תכונות מלאות יותר, ודגם בעלות נמוכה יותר חסר כמה מהמורכבויות של הראשון) מספר פעמים במהלך שנות השמונים והתשעים. לרוב על ידי חברת הגיטרות Guild Guitar Company בשנים 1983-85 ושוב מ-1993-95, ועל ידי חברת הגיטרות Burns Guitars מ-2001 (דגמים בייצור המוני מתוצרת קוריאה). דגם Burns, שהופק בהדרכתו של מיי, זכה בפרס "הגיטרה החשמלית הטובה ביותר של השנה 2001" על ידי מגזין Guitarist. כיום, רק בריאן מיי גיטרות (המשתלט על הייצור מ-Burns) מייצרים העתקים מורשים, הספיישל במחיר תקציבי ו-Super Mk2 במחיר גבוה יותר המיועדים לחובבים. KZ Guitar Works ייצרה את הדגם המקורי Red Special Super אשר נעשה בעבודת יד ביפן על ידי המאסטר Kazutaka Ijuin. דגם זה הופסק וייצורו של דגם הסופר המתוקן נקלט בצ'כיה עבור גיטרות בריאן מיי. גרסת Brian May Guitars שונה מהמקור של ברנס בכמה דרכים; לדוגמה, הטרמולו היה טרמולו מסונכרן שתי נקודות עם לוחית גישה אחורית. דגמים אלה כוללים גם לוחית שריטה של חצי ירח מאחורי הגשר כדי לחקות את המקור. המתגים הוחלפו גם משחור ללבן כדי להתאים לגיטרה של מיי. הם עדיין משתמשים בפיק אפים של Burns Tri-Sonic. 24 גיטרות יוצרו בצבע כחול בייבי נדיר עם מגן פנינה וחומרי זהב. הגיטרות מגיעות ב-Antique Cherry (צבע דומה לזה של הRed Special), לבן ו-3-Tone Sunburst עם חומרת כרום. יש להם גם Honey Sunburst, שחור וזהב עם חומרה זהב וגימורים שונים אחרים. האוסטרלי בונה כלי המיתר גרג פרייר מפרייר גיטרות (Fryer Guitars)פיק שלושה העתקים של ה-Red Special ב-1996/97, ובאישורו של מיי ביצע מדידות ממצות של הגיטרה המקורית. פרייר קרא לשלושת ההעתקים שלו ג'ון (על שמו של ג'ון לנון), פול (על שמו של פול מקרטני) וג'ורג' (על שמו של ג'ורג' ברנס) - על שמם של 2 חברי להקת הביטלס והקומיקאי האמריקאי. למיי יש 2 מהגיטרות הללו-ג'ון וג'ורג'. פרייר שמר על פול כמה שנים והשתמש בו לבדיקת מגברי Vox AC30 ואת מנעד מאיצי הטרבל שלו, עד שמכר אותו לאספן יפני תמורת סכום לא ידוע. בעוד היערות שמשמשים את ג'ון ואת פול נאמנים יותר למקור, הג'ורג' בארנס נבנתה עם פטרוקרפוס אינדיקוס חדשה עבור "קצה אגרסיבי יותר" מבחינה טונלית. ג'ון הוא ה-Red Special הגיבוי הראשי של מיי, והוא מכוון לסטנדרט. הגייטון הירוק שלו החליף את הג'ון בארנס לתפקיד של כיוון דרופ די על מנת לנגן את Fat Bottomed Girls בהופעה חיה. בשנת 2004, אנדרו גייטון מ-Guyton Guitars, יצרן כלי מיתר מאנגליה, יצר 50 העתקים מורשים במהדורה מוגבלת של הרד ספיישל: 40 באדום כדי לחגוג את יום השנה ה-40 לגיטרה, ו-10 בצבע ירוק כפי שראה קודם לכן, עותק ירוק של הגילדה שהוא אהב
סקוטי ג'יימס (כדורסלן)
סקוטי ג'יימס (באנגלית: Scottie James; נולד ב-7 בנובמבר 1996) הוא כדורסלן אמריקאי, המשחק בעמדת הפאוור פורוורד בקבוצת הפועל חיפה.
הדפדפן הגנומי של אוניברסיטת קליפורניה בסנטה קרוז
הדפדפן הגנומי של אוניברסיטת קליפורניה בסנטה קרוז (UCSC) הוא אתר אינטרנט אינטראקטיבי המציע גישה לרצפי מידע גנטי של מגוון מינים חסרי חוליות ובעלי חוליות ושל אורגניזמים מודל גדולים ומכיל אוסף גדול של הסברים וקישורים מתאימים. הדפדפן הוא מערכת כלים מבוססי רשת שנכתבו בקוד פתוח על MySQL (מערכת לניהול מסדי נתונים) בשביל לאפשר יכולות ויזואליות מהירות, אבחון מהיר וחיפוש מידע במספר רב של רמות.
יצירת קישורים לגיליון נתונים לתצוגת UCSC Genome Browser
אופציות התצוגה לכל מסלול הם: hide, dense, squish, pack, full.
שם הוורד (סרט)
הפקה
הבמאי ז'אן-ז'אק אנו אמר לאומברטו אקו שהוא משוכנע שהספר נכתב רק לאדם אחד שיביים: הוא מצא עניין אישי רב בפרויקט זה, בשל התעניינותו רבת השנים בכנסיות מימי הביניים, וכן בשל ידיעתו את השפות יוונית ולטינית.
נפרופתיה של IgA
עבור מטופל בוגר עם המטוריה מבודדת, בדיקות כגון אולטרסאונד של הכליה ואנדוסקופיה של שלפוחית השתן נעשות בדרך כלל תחילה כדי לאתר את מקור הדימום. בדיקות אלו יכולות לשלול אבנים בכליות וסרטן שלפוחית השתן, שני גורמים אורולוגיים נפוצים להמטוריה מלבד נפרופתיה מסוג IgA. אצל ילדים ומבוגרים צעירים יותר, ההיסטוריה והקשר לזיהום בדרכי הנשימה יכולים להעלות את החשד לנפרופתיה מסוג IgA. יש צורך בביצוע ביופסיית כליות כדי לאשר את האבחנה לנפרופתיה מסוג IgA. דגימת הביופסיה החיובית מציגה התפשטות של המזנגיום, עם שקיעת IgA באימונוהיסטוכימיה פלואורסצנטית ובמיקרוסקופ אלקטרונים. גברים מושפעים מהמחלה בתדירות גבוהה פי שלושה מאשר נשים. קיימת גם שונות גאוגרפית בולטת בשכיחותה של נפרופתיה מסוג IgA ברחבי העולם. זו מחלת פקעית הכליה השכיחה ביותר במזרח הרחוק ובדרום-מזרח אסיה, המהווה כמעט מחצית מכלל החולים במחלות פקעית הכליה. עם זאת, נפרופתיה מסוג IgA מהווה רק כ-25% מהשיעור באירופים וכ-10% בקרב צפון אמריקאים, עם שכיחות נמוכה מאוד של אפרו-אמריקאים של כ-2%. אך, קיים קושי בדיוק התוצאות שכן שכיחות ביצוע ביופסיית כליות המשמשת לאבחון המחלה שונה בין מדינות העולם. תלמידי בית ספר ביפן עוברים בדיקת שתן בשגרה (כמו גם המגויסים בצבא בסינגפור) ולכל חריגה בתוצאות מתבצעת ביופסיית כליות, שעשויה להסביר בחלקה את השכיחות הגבוהה לנפרופתיה מסוג IgA שנצפתה במדינות אלה.
יצחק פרלמוטר
קריירה עסקית
תוך ניצול כישורי המסחר שצבר הוא הקים יחד עם שותף, איש העסקים היהודי ברנרד מרדן, חברה שהתמחתה ברכישת עודפי צעצועים במחירים נמוכים ובמכירתם הלאה, במחיר גבוה יותר. במאי 1984 הם מכרו את החברה לרשת בתי המרקחת "רבקו דיסקונט דראג סטורס", תמורת 12% ממניות "רבקו" (Revco). עד מהרה הוא ביקש לקבל לידיו את ניהול החברה, ולאחר משא ומתן הוא נענה בשלילה. פרלמוטר ושותפו איימו בהשתלטות עסקית עוינת, אך בסופו של דבר לא ביצעו זאת, ומכרו את חלקם בחברה תמורת 120 מיליון דולר.
בספטמבר 2009 נמכרה "מארוול" לחברת וולט דיסני תמורת כ-4 מיליארד דולר, עסקה שבמסגרתה קיבל פרלמוטר 800 מיליון דולר במזומן ומניות בחברת 'דיסני' בשווי 590 מיליון דולר. פרלמוטר נשאר מנכ"ל "מארוול" גם לאחר המכירה ועד לסוף מרץ 2023.
Boys Will Be Boys
"Boys Will Be Boys" הוא שיר של הזמרת הבריטית, דואה ליפה, המופיע באלבום האולפן השני שלה, Future Nostalgia. השיר נכתב על ידי דואה ליפה, קנדי לייקן, ג'סטין טרנטר וג'ייסון אביגן, והופק על ידי קוז. השיר יצא ב-27 במרץ 2020 בהוצאת חברת התקליטים וורנר רקורדס.
רכב להעברת אסירים
רכב להעברת אסירים הוא כלי רכב המיועד להעברת אסירים או עצורים באופן מאובטח ממקום אחד למקום אחר, למשל מבית מעצר לבית סוהר, בית משפט או בית חולים. בכלי רכב מסוג זה נדרש מיגון ברמה גבוהה, והוא בדרך כלל כולל סורגים או רשתות תיל על החלונות, זכוכית משוריינת, תאי אסירים מופרדים ומושבים נוספים לאנשי המשטרה המלווים את האסירים.
עתירות נגד ה"פוסטה"
בית המשפט העליון הכיר בסבל הכרוך בהליך העברתו של אסיר כשיקול לעניין ההחלטה על העברת מקום הדיון בעניינו מדרום הארץ לצפונה: "[מעבר האסיר] לא פעם כרוך בסבל רב לאסיר, שלעיתים כולל אף לינה בבית מעצר, ויש להימנע מכך ככל שניתן. שיקול זה הוא שיקול בעל משקל רב."
בינואר 2019 הוגשה עתירה נוספת לבג"ץ בה כונה הרכב להעברת אסירים "מכשיר עינויים". בעתירה נטען שהסעת האסירים מבית סוהר אחד לשני או לבתי החולים ולבתי המשפט הצבאיים מהווה "מסע ייסורים אכזרי ומר ביותר", בייחוד כלפי אסירות. בעתירה מתוארות נסיעות בנות 20–24 שעות רצופות, ולעיתים אף יותר מיומיים, מרגע שיוצאים ועד שחוזרים, בהן יש עצירות ביניים. כמו כן מתוארים התנאים הקשים במכונית הפוסטה הסגורה: מושבי ברזל קרים בחורף וחמים בקיץ, ריחות רעים, נאסר על האסירים לאכול ולשתות או להשתמש בשירותים, והם כבולים למושבים. כמו כן צוין שאנשי יחידת נחשון מתייחסים לאסירים בצורה גרועה ביותר בזמן ההסעה, תוקפים אותם במכות, וגורמים להחמרה במצבם של אסירים חולים.
הוד'ר
דמותו
בגרסה אלטרנטיבית של המיתוס שהשתמרה בגסטה דנורום, הגיבור האנושי Høtherus הרג את האל למחצה Balderus במסגרת תחרות על ידה של האלה ננה.
קונור דווייר
קונור ג'יימס דווייר (באנגלית: Conor James Dwyer; נולד ב-10 בינואר 1989) הוא שחיין עבר אמריקאי, פעמיים ברציפות אלוף אולימפי (לונדון 2012 וריו דה ז'ניירו 2016) ופעמים ברציפות אלוף עולם (שנגחאי 2011 וברצלונה 2013) במשחה שליחים 4x200 מטר חופשי. זוכה מדליית ארד אולימפית (ריו דה ז'ניירו 2016) וסגן אלוף עולם (ברצלונה 2013) במשחה ל-200 מטר חופשי.
דעת
מודעות לתכני התודעה
מודעות חווייתית (Experientially conscious content) כוללת את אותם תכנים אשר משפיעים על המצב הסובייקטיבי של האדם, אף על פי שהם לא בהכרח תופסים את תשומת ליבו. בהקשר זה, זיכרונות קדם-מודעים נגישים לתודעה רק לאחר שדבר מה מושך את תשומת ליבו של האדם אליהם. למשל, הזיכרון לטווח ארוך עמוס במידע רב הכולל בין היתר את הידע שלנו בשפות, בגאוגרפיה ובספורט, כמו גם זיכרונות מאירועים קודמים שחווינו. זיכרונות קדם-מודעים אלו פועלים באין מפריע ברקע הווייתו של האדם, עד לרגע שבו יזדקק להם באופן מודע.